Pasarikatan Bangsa-Bangsa

Pasarikatan Bangsa-Bangsa atawa disingget PBB (basa Inggris: United Nations atawa PBB) nyaéta organisasi tingkat internasional anu anggotana ampir sakabéh nagara di sakuliah dunya. Organisasi ieu dijieun pikeun méré fasilitas dina hukum internasional, kaamanan internasional, kamekaran ékonomi, payung sosial, hak asasi jeung katingtriman dunya.

Pasarikatan Bangsa-bangsa diadegkeun di San Fransisco tanggal 24 Oktober 1945 sanggeus Konferénsi Dumbarton Oaks di Washington DC nepi ka Juni 2006 geus 192 disebutkeun resmi asup ka organisasi ieu.

Organ utama PBB 
Organ utama PBB nyaéta:
 Sidang Umum,
 Déwan Kaamanan,
 Déwan Ékonomi jeung Sosial,
 Sékrétariat,
 Pengadilan Kaadilan Internasional.

Sékrétaris Jenderal 
Pasarikatan Bangsa-bangsa dipupuhuan ku saurang Sékrétaris Jénderal (Sékjén). Sékrétaris Jénderal ayeuna nyaéta António Guterres (Portugal), mimiti ngajabat tanggal 1 Januari 2017 nepi ka ayeuna. Riwayat Sékretaris Jénderal baris ditataan sakumaha di handap ieu:

Déwan Kaamanan 
Déwan Kaamanan boga tugas pikeun ngajaga katingtriman sarta kaamanan antar nagara. Déwan Kaamanan boga kakuatan pikeun nyieun kaputusan anu ngabeungkeut yén pamaréntah nagara anggota geus sepakat pikeung ngalaksanakeun, numutkeun katangtuan Piagem Pasa 25. Kaputusan Déwan dipikawanoh ku Résolusi Déwan Kaamanan PBB.

Panglawungan munggaran Déwan Kaamanan PBB nyaéta di Church House, London 17 Januari 1946 jeung mutuskeun yén anggota tetap Déwan Kaamanan nyaéta; Tiongkok, Perancis, Rusia, Inggris jeung Amerika. Ditambah anggota teu tetap ayeuna nyaéta Bosnia jeung Herzegovina, Brasil, Kolombia, Gabon, Jepang, Jerman,India, Lebanon, Nigeria, Portugal, sarta Afrika Selatan. Lima anggota tetap boga hak resolusi substantif tapi teu prosedural anu disebut hak Véto. Lima anggota éta diijinan pikeun boga sanjata nuklir di handap Perjanjian Non-Poliferasi Nuklir. Sedengkeun sapuluh kursi Déwan Kaamanan teu tetap bakal diganti dua taun sakali dipilih ku Majelis Umum sacara régional sarta Présidén Déwan Kaamanan diganti saluyu jeung abjad unggal bulana.

Lembaga PBB 
Iwal ti fungsi utama PBB, unggal organ utama PBB boga hak pikeun nyieun lembaga husus di handapeuna. Sababaraha nu kacatet baris ditataan dina tabél ieu di handap:

Rujukan 

Organisasi tingkat dunya